બળાત્કારના પહેલાં બનાવમાં કોઠારિયારોડ પર પર હુડકો ક્વાર્ટરમાં રહેતા નકુલ કુંવરજીભાઇ મિયાત્રા (ઉ.વ.૨૪) એ એક પરિણિતાને બળજબરરીથી પ્રેમસંબંધ રાખવા મજબૂર કર્યા બાદ ભૂતખાના ચોક અને જામનગરરોડ પરની હોટલ તેમજ પોતાના અને પરિણિતાના ઘરમાં અનેક વખત બળાત્કાર ગુજાર્યાની ફરિયાદ નોંધાઇ હતી. યુવક પીડીતાને પુત્રને મારી નાખવાની ધમકી આપીને આવું કૃત્ય કરતો હતો તેમજ અત્યાર સુધીમાં બ્લેકમેઇલ કરી 3પ હજાર રોકડા પડાવ્યા હતા. વધુ એક લાખની માંગણી કરતા પરિણિતાએ પતિને વાત કર્યા પછી ફરિયાદ નોંધાવી હતી. પોલીસે નકુલ મિયાત્રાની ધરપકડ કરી હતી. નકુલ કુરિયર ઓફિસમાં નોકરી કરે છે અને પોલીસદળમાં ભરતી થવા પરિક્ષાની તૈયારી કરતો હતો.